SHBA, gara për President në kampin e demokratëve
Ish-zëvendëspresidenti Joe Biden mbetet kandidati kryesor në mesin e demokratëve, por ai po përballet me sfida gjithnjë e më të forta nga dy senatorë: Kamala Harris e Kalifornisë dhe Elizabeth Warren e Massachusetsit.
Aktivisti liberal, miliarderi Tom Steyer e shpalli zyrtarisht kandidaturën e tij përmes një videoje: Zoti Steyer ka mbështetur prej kohësh idenë që Presidenti Donald Trump t’i nënshtrohet procesit që mund të sjellë shkarkimin e tij, një çështje për të cilën demokratët e Kongresit, vazhdojnë të jenë të përçarë. Por ndërsa zoti Steyer hyri në garë, kongresmeni i Kalifornisë Eric Swalwell u bë i pari që largohet zyrtarisht nga grupi i demokratëve në garën presidenciale. Swalwell mori pjesë në debatin e parë të transmetuar në rrjetin NBC dhe sulmoi ashpër kandidatin që kryeson garën e demokratëve, Joe Biden. Moderatori: "Nënpresident, doni të këndoni një këngë për pishtarin?" Joe Biden: "Po. Unë ende e mbaj atë pishtar. " Biden vazhdon të udhëheqë garën e demokratëve, megjithëse pati momente të vështira në debatin e parë. Ish zëvendëspresidenti tani po përpiqet të shmangë sfida të forta nga senatorja e Kalifornisë Kamala Harris dhe senatorja e Massachusettsit Elizabeth Warren, të cilët të dyja patën një rritje në sondazhe pas debatit. Largimi i zotit Swalwell nga gara është një shenjë që ka filluar procesi i eliminimeve në fushën e Demokratëve, thotë analisti Jim Kessler. ."- thotë analisti Kessler. Demokratët nuk e fillojnë procesin e votimit për të zgjedhur kandidatin e tyre deri në zgjedhjet paraprake të Iowa-s në shkurt. Kjo është një kohë e mjaftueshme që pretendentët të gjejnë difektet e njëri-tjetrit dhe të mbjellin ndarje brenda partisë, thotë analisti Larry Sabato. – thotë analisti Sabato. Demokratët e kanë debatin e tyre të ardhshëm në Detroit në fund të këtij muaji.